ANEXA 

la Raportul de specialitate 

SC 2017 – 31247 / 13.12.2017
                     CONVENŢIE   

privind preluarea în proprietatea Municipiului Timişoara, cu titlu gratuit, a documentaţiei tehnico-economice - Studiu de Fezabilitate - pentru obiectivul  de investiţie "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu” amplasament str. Gheorghe Dima, nr.5
 
Între părţile:
SPITALUL CLINIC MUNICIPAL DE URGENŢĂ TIMIŞOARA cu sediul în Timişoara str. Hector, nr.1,  tel. 0256/200048, fax 0256/200046, reprezentată legal prin MANAGER  DR. MARIA-OLIMPIA OPREA, în calitate de  PREDATOR  

        
şi

PRIMĂRIA MUNICIPIULUI TIMIŞOARA cu sediul în B-DUL C.D. LOGA, NR.1,  tel 0256/408300, fax 0256490635, reprezentată legal  prin  PROF. DR. ING. PRIMAR  NICOLAE ROBU,  în calitate de PRIMITOR
         a intervenit prezenta convenţie:
Art.1 Părţile convin să predea, respectiv sa preia cu titlu gratuit documentatia tehnico-economica “Studiu de fezabilitate” aferenta obiectului de investitie: "Extindere Spital Clinic Municipal de Urgenţă Timişoara cu un corp de construcţie pentru un nou Laborator de Radioterapie şi acces principal pentru vizitatori si ambulatoriu, amplasament str. Gheorghe Dima, nr.5” precum şi  drepturile derivând din CONTRACTUL DE PRESTĂRI SERVICII NR. 675/12.06.2017, încheiat între SPITALUL CLINIC MUNICIPAL DE URGENŢĂ TIMIŞOARA – achizitor şi S.C. M.J. PROJECT S.R.L-prestator.
Întrucât Spitalul Clinic Municipal de Urgenţă Timişoara nu poate realiza lucrări de investiţii pe un teren aflat în proprietatea Primăriei Timişoara, documentatia se preda în scopul continuarii serviciilor de proiectare si autorizare precum si realizarea investiţiei propuse pentru a se asigura spatiului necesar amplasarii unui accelerator liniar de particule;
Art.2. Spitalul Clinic Municipal de Urgenţă Timişoara îşi asumă suportarea cheltuielilor suplimentare la Studiul de Fezabilitate stabilite ca fiind necesare pe parcursul realizării obiectivului de investitii precum si cheltuielile neevidenţiate în documentaţia tehnico – economică elaborată şi transferată cu titlu gratuit Primăriei Municipiului Timişoara.

           Prezenta convenţie a fost semnată de către părţi astăzi …………. exemplare în original.

